በደቡብ ሱዳን የእርስ በእርስ ግጭቱ ወደ ከፋ ደረጃ እየተሸጋገረ ይመስላል። ተፋላሚ ኃይላትና ደጋፊዎቻቸው አንዱ የሌላኛውን ወገን በጅምላ መፍጀት ጀምረዋል። ነፍሰገዳይ ታጣቂዎች ግዳይ ለመጣል ከቤንቱዪ ቦር ከተማ ሲሯሯጡ እዛው ደቡብ ሱዳን ምድር ላይ ግን የዩጋንዳ ጦር መንግሥትን ለመጠበቅ ሰፍሯል። ኢጋድ ለማደራደር ላይ ታች ከማለት ባለፈ የፈየደው ነገር የለም። ዓለም ደቡብ ሱዳን የጅምላ ፍጅት እንዳይከሰትባት እሰጋለሁ ብሏል። የዓለም አቀፍ የፀጥታ ተቋም በእንግሊዝኛ ምኅፃሩ ISS ከፍተኛ ተመራማሪ አንድሪውስ አታ አሳሞዋ የደቡብ ሱዳን ግጭት ከዕለት ዕለት እየከፋ መምጣቱ ሌላ ጣጣ እንዳያስከትል አሳስቧቸዋል።
